El model de contractació esmentat s'ha hagut d'implementar de manera
progressiva atesa la necessitat de dictar normes, per al desplegament del
Decret precitat, tendents sobretot a homologar la qualitat dels centres i
serveis proveïdors d'aquestes proves i serveis complementaris.
Culminat en bona mesura el procés d'implementació del nou sistema
de contractació, només resta en el moment actual adequar a les
previsions del Decret 169/1996, de 23 de maig, alguns contractes relatius a
determinats serveis en concret que, d'acord amb l'article 4.1 d'aquesta norma,
ha de contractar directament el Servei Català de la Salut, i adoptar
diverses mesures per tal d'assegurar la implantació del procés de
descentralització de proves i serveis complementaris de l'atenció
primària i l'assistència hospitalària i especialitzada en
l'àmbit de l'Institut Català de la Salut.
En conseqüència, de conformitat amb el que s'ha exposat i en
ús de les facultats conferides per la Llei 15/1990, de 9 de juliol,
d'ordenació sanitària de Catalunya, modificada per la Llei
11/1995, de 29 de setembre, a proposta del conseller de Sanitat i Seguretat
Social i amb la deliberació prèvia del Govern,
1.1 Amb efectes des de l'1 de gener de 1999 es formalitzaran les
clàusules addicionals als convenis i contractes subscrits pel Servei
Català de la Salut amb les entitats sanitàries corresponents per
a la prestació d'atenció primària i d'assistència
hospitalària i especialitzada, a l'objecte que per part d'aquestes
entitats es prestin íntegrament totes les actuacions que formen part del
procés assistencial, com també les proves i serveis
complementaris propis d'aquest procés, d'acord amb el que estableix
l'article 4.1, lletres a) i b), del Decret 169/1996, de 23 de maig, llevat del
1.2 Pel que fa a l'atenció primària i
l'assistència hospitalària i especialitzada que es presta per
mitjà de l'Institut Català de la Salut, aquest organisme es
podrà subrogar en els contractes i les autoritzacions administratives
que tenia subscrits el Servei Català de la Salut per a la
realització de proves i serveis complementaris entretant no hagi
formalitzat directament els oportuns contractes.
A aquests efectes, se subscriuran per part de l'Institut Català de la
Salut les oportunes clàusules addicionals que recolliran només
els serveis inherents a l'activitat pròpia d'aquest organisme, i
quedarà sense efecte qualsevol tipus d'obligació per part del
En aquests supòsits, els contractes i
les autoritzacions corresponents es consideraran prorrogats únicament
amb l'abast que determinin les clàusules addicionals respectives.
Els contractes subscrits pel Servei Català de la Salut amb les entitats
corresponents per a la prestació dels serveis de transport sanitari
urgent, programat i interhospitalari, de rehabilitació i d'aquells a
què es refereix la lletra e) de l'article 4.1 del Decret 169/1996, de 23
de maig, com també les autoritzacions administratives atorgades amb
aquesta mateixa finalitat, es prorroguen fins que se subscriguin els nous
contractes d'acord amb el procediment establert al Decret 169/1996, de 23 de
En tot cas, aquesta pròrroga s'estableix, com a
màxim, fins al 31 de desembre de 1999.
Així mateix, s'actualitzaran, si escau, les clàusules addicionals
relatives als contractes i autoritzacions precitades en les quals es regula
l'activitat fins a la data de vigència de la pròrroga establerta
Barcelona, 15 de desembre de 1998